Robert Cooke Goolrick

Robert Cooke Goolrick (født 4. august 1948 i Charlottesville i Virginia i USA, død 29. april 2022 i Lynchburg i Virginia) var en amerikansk forfatter hvis første roman solgte mer enn fem millioner eksemplarer..

Biografi 
Robert Goolrick vokste opp på 1950-tallet i den lille universitetsbyen Lexington i Virginia. Moren hans var hjemmeværende og faren en høyskoleprofessor, og han hadde to søsken.

Da Goolrick mistet jobben som kreativ reklamedirektør og tekstforfatter, begynte han å skrive sine memoarer. The End of the World As We Know It: Scenes from a Life ble utgitt i 2007, og skildrer både foreldrenes alkoholmisbruk og hvordan han selv ble utsatt for et seksuelt overgrep da han var barn.

Etter å ha bodd  flere år i New York City, returnerte Goolrick til Virginia. I 2015 flyttet han fra Whitestone i Virginia til Weems i Virginia.

Han døde i april 2022 av komplikasjoner relatert til covid-19.

Verker 
 2007: The End of the World as We Know It: Scenes from a Life, Algonquin Books, ISBN 978-1565124813
 2009: A Reliable Wife, Algonquin Books, ISBN 978-1565125964
 2012: Heading Out to Wonderful, Algonquin Books, ISBN 978-1565129238
 2015: The Fall of Princes, Algonquin Books, ISBN 978-1616204204
 2018: The Dying of the Light, Harper, ISBN 978-0062678225

Referanser

Forfattere fra USA
Personer fra Albemarle County i Virginia
Personer fra Lexington i Virginia
Dødsfall relatert til covid-19 i USA
Forfattere ofre for covidpandemien